[{"text_idx": "#000000", "text": "Hadesest 3Di ks, ehk u\u0308he facelifti lugu"}, {"text_idx": "#000001", "text": "Hades Geodeesia kontori koosolekuteruum. Minu vastas istuvad Tiit Hion ja Vaiko Veeleid. Koosolekute ruumi nurgas on na\u0308ha ilmselt droonide vo\u0303i muu tehnoloogia pakendeid. Salvestusele saabudes paneb Vaiko suurelt ekraanil kinni mingi 3d laadis joonise vo\u0303i skeemi ja kuvab sinna minu poolt ette saadetud punktid, millest pidime ra\u0308a\u0308kima."}, {"text_idx": "#000003", "text": "Mis iseloomustab u\u0308hte tehnoloogilist uuendust?"}, {"text_idx": "#000004", "text": "Vo\u0303tan selle kokku so\u0303nadega: tundmatu to\u0308o\u0308po\u0303ld. Jah, nad tegelevad andmete to\u0308o\u0308tlemisega, aga seda ta\u0308iesti uuel tasandil. Kui eelnevalt saadi maastiku vo\u0303i ehitise erinevate punktide asukoht teada u\u0308he ta\u0308pi haaval, siis nu\u0308u\u0308d toimub ko\u0303ik sadu kordi kiiremini ja jo\u0303udsamalt. 3d tehnoloogia vo\u0303imaldab teada saada tuhandete punktide asukoha u\u0308heaegselt ning lisaks salvestada see koheselt ka andmekandjale. Sealt liigub punktipilv arvutisse, kus seda to\u0308o\u0308deldakse vajaliku astmeni ning lo\u0303pptulemuseks on joonised, mudelid vo\u0303i kasvo\u0303i video."}, {"text_idx": "#000005", "text": "Mis vahe on tavalise drooniga saadud video ja 3d skanneriga mo\u0303o\u0303tva drooni videol? U\u0308hel puhul ongi lo\u0303pptulemuseks ainult video, teisel puhul on video lihtsalt u\u0308heks paljudest va\u0308ljunditest. Na\u0308iteks saab u\u0308le ehitatava teelo\u0303igu so\u0303itnud spetsiaalse drooni kogutud materjalist teada tee servas oleva killustiku hunniku ko\u0303rguse ja mahu."}, {"text_idx": "#000006", "text": "Mind ajas natuke segadusse mo\u0303iste \"punktipilv\". See ongi 3d ska\u0308nnerite poolt kogutud informatsioon ruumis asuvate objektide kohta. Tavalisel inimesel pole selle pilvega midagi peale hakata, sest tegemist on mahuka andmekoguga. Ku\u0308simus ongi laiades vo\u0303imalustes, mida 3Di to\u0308o\u0308tlejad sellest punktipilvest oma spetsiaalsete programmide abil va\u0308lja vo\u0303luda suudavad."}, {"text_idx": "#000007", "text": "3d ongi uue la\u0308henemise vo\u0303ti ja seeto\u0303ttu sai uueks bra\u0308ndi nimeks: 3Di. See lu\u0308hike nimi sisaldab nii kolmedimensioonilist ka\u0308sitlust kui ka informatsiooni. Seda ko\u0303ike u\u0308heaegselt ja ammendavalt."}, {"text_idx": "#000009", "text": "Vo\u0303iks ju arvata, et mo\u0303o\u0303tmisvahendite asendumisel uute ja ta\u0308napa\u0308evastega, ei muutu to\u0308o\u0308po\u0303llul midagi. Osaliselt on see va\u0308ide o\u0303ige, aga samas ka vale. Nimelt avab uus tehnoloogia nii palju uusi vo\u0303imalusi, et Hades Geodeesia eestvedajad - Tiit ja Vaiko ei taha ennast enam seostada so\u0303naga \"geodeesia\". Teoreetiliselt on geodeesia ikka samasugune, aga u\u0308hiskonna arusaam sellest so\u0303nast seostub vanamoodsa, punkt-punkti haaval mo\u0303o\u0303tmisega. 3d punktipilv on ko\u0303ikjal maailmas ta\u0308iesti uudne la\u0308henemine ja selle ko\u0303ik rakendused on veel leiutamata."}, {"text_idx": "#000010", "text": "Praegusel hetkel on 3di.ee veel tegemisel ja ootab valmimist, kuid va\u0308ike tu\u0308kike tulevast maailmast on juba na\u0308ha. Mo\u0303istagi on visuaalne uuendus sisulise muudatuse va\u0308ljund, mitte et samale teenusele pandi lihtsalt uus pakend ja nimi. Interjuust sai minule selgeks, et ko\u0303ige olulisima muutuse toimub ettevo\u0303tte teenustes. Osaliselt on vaja uued teenused va\u0308lja to\u0308o\u0308tada ja teisalt leida nende rakendus klientide harjumuspa\u0308rases to\u0308o\u0308ka\u0308igus. Na\u0308iteks kinnisvarahaldur ei pruugi teadagi, et la\u0308bi kolmedimensioonilise mo\u0303o\u0303tmise, vo\u0303ib ta teadlikuks saada kasvo\u0303i igapa\u0308evaselt objektil toimunud arengutest. Seega on facelift suunatud peamiselt uute klientide saamiseks ja ettevo\u0303tte uute vo\u0303imaluste ja lahenduste teadvutamiseks. See on ettevo\u0303tte uus hingamine."}]